BIBLIOMANIES: EL GRAN GATSBY de Francis Scott Fitzgerald
La nova adaptació cinematogràfica d’El Gran Gatsby omple les llibreries de noves reedicions.
L’obra de Francis Scott Fitzgerald torna estar d’actualitat i arriba a les cartelleres catalanes una setmana després de l'estrena als Estats Units. Els clàssics es renoven cada cert temps i El Gran Gatsby de Francis Scott Fitzgerald no és cap excepció. Baz Luhrmann signa la nova adaptació cinematogràfica interpretada per Leonardo DiCaprio, Tobey Maguire, Carey Mulligan, Joel Edgerton i Amitabh Bachchan. Sobre les anteriors adaptacions cinematogràfiques destaca la de l’any 1974 amb direcció de Jack Clayton i guió de Francis Ford Coppola. Mia Farrow i Robert Redford van ser els protagonistes. Ara el relleu l’agafen Di Caprio i Carey Mulligan.
F. Scott Fitzgerald va publicar la novel·la l’any 1925. El Gran Gatsby narra els feliços anys vint posteriors a la Primera Guerra Mundial. La novel·la segueix sent considerada una de les millors obres del segle XX. L’escriptor Mario Vargas Llosa, que signa el pròleg de la reedició publicada per l’editorial RBA, diu: ‘Acaso esa podría ser una buena definición de El gran Gatsby: una novela muy literaria. Es decir, muy escrita y muy soñada, en la que la irrealidad, congénita al arte narrativo, es algo así como una enfermedad o vicio compartido por muchos de sus protagonistas y la impalpable sustancia con que ha sido amasado de pies a cabeza y lanzado a vivir, el héroe, James Gatz, alias Gatsby’.
(Notícia extreta de: L'illa dels llibres)
Publicat per Muntsa Tortós Pagès a 9:37